Komission asetus (EY) N:o 354/2002, annettu 25 päivänä helmikuuta 2002, ei-perinteisten toimijoiden banaanien tuontitariffikiintiöiden mukaisia määriä koskeviin hakemuksiin sovellettavien vähennyskertoimien vahvistamisesta vuodeksi 2002 annetun asetuksen (EY) N:o 2228/2001 muuttamisesta



Virallinen lehti nro L 055 , 26/02/2002 s. 0027 - 0027



Komission asetus (EY) N:o 354/2002, annettu 25 päivänä helmikuuta 2002, ei-perinteisten toimijoiden banaanien tuontitariffikiintiöiden mukaisia määriä koskeviin hakemuksiin sovellettavien vähennyskertoimien vahvistamisesta vuodeksi 2002 annetun asetuksen (EY) N:o 2228/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 2587/2001(2), ja erityisesti sen 20 artiklan, ottaa huomioon neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 7 päivänä toukokuuta 2001 annetun komission asetuksen (EY) N:o 896/2001(3), sellaisena kuin se on viimeksi muutettuna asetuksella (EY) N:o 349/2002(4), ja erityisesti sen 9 artiklan 2 kohdan, sekä katsoo seuraavaa: (1) Komissio on asetuksen (EY) N:o 896/2001 9 artiklan 2 kohdan mukaisesti vahvistanut asetuksella (EY) N:o 2228/2001(5) vähennyskertoimen, jota sovelletaan vuonna 2002 kaikkiin ei-perinteisten A/B-toimijoiden ja ei-perinteisten C-toimijoiden hakemuksiin, ottaen huomioon jäsenvaltioiden tiedonannot ei-perinteisten A/B-toimijoiden ja ei-perinteisten C-toimijoiden hakemista kokonaismääristä. Näiden säännösten antaminen ei rajoita neuvoston tai komission mahdollisesti myöhemmin toteuttamia toimenpiteitä, eivätkä toimijat voi perustaa oikeutettuja vaatimuksia näihin säännöksiin. (2) Koska asetuksella (EY) N:o 2587/2001 muutettiin B- ja C-tariffikiintiöiden määrää ja asetuksella (EY) N:o 349/2002 C-tariffikiintiön määrän jakaumaa perinteisten ja ei-perinteisten toimijoiden välillä, olisi kaikkien ei-perinteisten toimijoiden A/B- ja C-tariffikiintiöissä hakemiin määriin sovellettavia vähennyskertoimia mukautettava. (3) Tämän vuoksi on syytä muuttaa asetus (EY) N:o 2228/2001. (4) Tämän asetuksen säännösten on tultava voimaan välittömästi ottaen huomioon asetuksessa (EY) N:o 896/2001 säädetyt määräajat. (5) Tässä asetuksessa säädetyt toimenpiteet ovat banaanin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2228/2001 1 artikla seuraavasti: " 1 artikla Kullekin ei-perinteiselle toimijalle asetuksen (ETY) N:o 404/93 18 artiklassa säädetyissä A/B- ja C-tariffikiintiöissä myönnettävä määrä saadaan asetuksen (EY) N:o 896/2001 9 artiklan 2 kohdan mukaisesti soveltamalla toimijan hakemaan määrään vähennyskerrointa seuraavasti: >TAULUKON PAIKKA> Jäsenvaltioiden toimivaltaisten viranomaisten on ilmoitettava kyseessä oleville toimijoille niille tämän artiklan mukaisesti myönnetty määrä viimeistään 28 päivänä helmikuuta 2002." 2 artikla Tämä asetus tulee voimaan 26 päivänä helmikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä helmikuuta 2002. Komission puolesta Franz Fischler Komission jäsen (1) EYVL L 47, 25.2.1993, s. 1. (2) EYVL L 345, 29.12.2001, s. 13. (3) EYVL L 126, 8.5.2001, s. 6. (4) Ks. tämän virallisen lehden sivu 17. (5) EYVL L 301, 17.11.2001, s. 10.